Kempen kepresidenan Ganjar Pranowo 2024

Kempen pilihan raya untuk presiden Indonesia 2024 bagi calon ketiga iaitu Ganjar Pranowo telah dilancarkan secara rasmi pada April 2023, selepas partinya iaitu Parti Demokrasi Indonesia Perjuangan (PDI-P) telah mengesahkan pencalonannya pada 21 April 2023. Sebelum dicalonkan sebagai calon presiden, Ganjar Pranowo merupakan gabenor Jawa Tengah selama dua penggal. Pada 18 Oktober 2023, parti PDI-P telah mengesahkan bahawa Mahfud MD menjadi calon naib presiden dan akan berpasangan dengan Ganjar Pranowo untuk bertanding dalam pilihan raya.

 Latar belakang 
Ganjar Pranowo telah terpilih sebagai gabenor Jawa Tengah, iaitu salah satu provinsi yang terdapat di Indonesia pada tahun 2013. Selepas dipiluh menjabat jawatan gabenor selama dua penggal, kebolehan pencalonan Ganjar sebagai Presiden Indonesia diapungkan dengan penyandang semasa, Joko Widodo (atau Jokowi) mencapai dua penggal. Walaupun begitu, ada beberapa pegawai kerajaan yang mencadangkan lanjutan kepada had penggal, namun isu itu digantung. Sejurus selepas pilihan raya umum presiden Indonesia 2019, sebilangan pengundi mula menganggapi bahawa Ganjar merupakan calon yang berpotensi bertanding dalam pilihan raya seterusnya, dan menjelang tahun 2020, Ganjar merupakan calon dengan pengundian tertinggi. Menjelang pertengahan tahun 2022, media Indonesia mula menafsirkan tindakan Jokowi sebagai bentuk sokongan kepada Ganjar.

 Garis masa 
 Mencalonkan diri dalam parti PDI-P  
Ganjar buat pertama kalinya secara terbuka menyatakan kesediaanya untuk bertanding sebagai calon presiden yag disokong sepenuhnya oleh Parti Demokrasi Indonesia Perjuangan (PDI-P) dalam wawancara dengan BeritaSatu pada 18 Oktober 2022. Dalam parti tersebut, Ganjar selalu bersaing untuk mendapatkan pengesahan parti dengan Puan Maharani, selaku Speaker Dewan Perwakilan Rakyat (DPR) Indonesia dan anak perempuan pemimpin parti tersebut ialah, Megawati Sukarnoputri. Parti Solidariti Indonesia (PSI), merupakan sebuah parti yang tidak diwakili dalam Dewan Perwakilan Rakyat telah mengisytiharkan mereka menyokong terhadap pencalonan Ganjar pada 3 Oktober 2022.

 Sokongan parti 
Ganjar secara rasmi telah diisytiharkan sebagai calon dari PDI-P pada 21 April 2023 semasa acara parti yang dihadiri oleh Jokowi, Megawati, dan para elit parti lain. Beberapa hari kemudian, Partai Persatuan Pembangunan (PPP) mengikutinya. Selain itu juga parti yang tidak mempunyai dalam Dewan Perwakilan Rakyat iaitu, Parti Persatuan Indonesia (Perindo) dan Partai Hati Nurani Rakyat (Hanura), juga mengisytiharkan sokongan mereka terhadap pencalonan Ganjar pada Jun dan Ogos 2023, masing-masing. Walaupun begitu, Parti Solidarati Indonesia (PSI) telah menarik balik sokongannya untuk Ganjar pada Ogos 2023.

 Pencalonan rakan timbalan 
Beberapa ahli politik yang dicalonkan oleh pasukan kempen sebagai rakan timbalan untuk Ganjar, Ia merangkumi lim orang iaitu, Sandiaga Uno selaku Menteri Pelancongan dan Ekonomi Kreatif Indonesia—dia juga merupakan rakan timbalan Prabowo Subianto untuk pilihan raya 2019, Mahfud MD selaku Menteri Penyelaras Hal Ehwal Politik, Undang-Undang, dan Keselamatan Indonesia, Andika Perkasa selaku mantan Panglima Angkatan Bersenjata Nasional Indonesia, Ridwan Kamil selaku mantan Gabenor untuk Jawa Barat (2018–2023) dan Muhammad Zainul Majdi selaku mantan Gabenor untuk Nusa Tenggara Barat (2008–2018). Pada 19 Oktober 2023, telah diumumkan bahawa Mahfud MD layak menjadi rakan timbalan kepada Ganjar seterusnya ke calon naib presiden. Keesokan harinya pasangan itu mendaftar secara rasmi bahawa mereka akan bertanding dengan Suruhanjaya Pilihan Raya Umum.

 Motif kempen 
Sebagai persediaan untuk menghadapi pilihan raya presiden Indonesia 2024, PDI-P telah menyokong calon presiden, Ganjar Pranowo dengan memperagakan pakaian serba hitam dan tabik hormat tiga jari sebagai motif kempen dan isyarat tangannya, menggantikan simbol tangan rock n' roll yang ditandatangani oleh Ganjar semasa nombor calon didedahkan kepada awam. Pada 20 November 2023, sebuah video yang dikongsi secara meluas di akaun Twitternya, Ganjar dilihat mengangkat tangannya sambil memberi hormat tiga jari di tengah-tengah kumpulan penyokongnya, dan berpakaian serba hitam.  Hormat tiga jari itu merujuk kepada itu menandakan "Tiga jari tiga janji: Taat pada Tuhan, patuh pada hukum, dan setia pada rakyat; yang bermaksud "Tiga jari tiga janji: Taat kepada Tuhan, taat kepada undang-undang, dan setia kepada rakyat". Dalam berkempen, Ganjar mengikuti jejak langkah Jokowi dengan meninjau beberapa pasar-pasar tradisional. Ganjar juga menampilkan diri dengan berjoging di beberapa kawasan; salah-satunya di kawasan Jakarta. Dengan memilih joging di waktu itu sebagai kaedah berkempen, Ganjar berpendapat bahawa imejnya bakal diketahui oleh masyarkat setempat.

 Parti-parti gabungan 
 Parti Demokrasi Indonesia Perjuangan (PDI-P)
 Partai Persatuan Pembangunan (PPP)
 Partai Hati Nurani Rakyat
 Partai Persatuan Indonesia

Sokongan ditarik balik:
 Partai Solidaritas Indonesia (PSI) – ditarik balik pada Ogos 2023

 Rujukan 

Kategori:Penubuhan 2023 di Indonesia
Kategori:Pilihan raya umum presiden Indonesia 2024